VENDIM
Nr. 453, datë 27.5.2015

PËR NJË SHTESË FONDI NË BUXHETIN E VITIT 2015, MIRATUAR PËR MINISTRINË E MIRËQENIES SOCIALE DHE RINISË, PËR ORGANIZIMIN E AKTIVITETEVE NË KUADËR TË NISMËS  “LUTJA E PAQES 2015”, NË BASHKËPUNIM ME KOMUNITETIN SANT’EGIDIO

Në mbështetje të nenit 100 të Kushtetutës, të nenit 5, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të neneve 10 e 13, të ligjit nr. 160/2014, datë 27.11.2014, “Për buxhetin e vitit 2015”, dhe të nenit 2, të marrëveshjes, ndërmjet Këshillit të Ministrave të Republikës së Shqipërisë dhe Komunitetit të Sant’Egidio-s për selinë dhe veprimtarinë e këtij komuniteti në Shqipëri, ratifikuar me  ligjin nr. 9628, datë 30.10.2006, me propozimin e ministrit të Mirëqenies Sociale dhe Rinisë, Këshilli i Ministrave 
 
VENDOSI:

1. Ministrisë së Mirëqenies Sociale dhe Rinisë, në buxhetin e miratuar për vitin 2015, programi “Planifikim, menaxhim dhe administrim”, t’i shtohet fondi prej 100 000 000 (njëqind milionë) lekësh, për organizimin e aktiviteteve në kuadër të nismës “Lutja e Paqes 2015”, në bashkëpunim me Komunitetin Sant’ Egidio.
2. Ky fond të përballohet nga fondi rezervë i buxhetit të shtetit, miratuar për vitin 2015.
3. Ngarkohen Ministria e Financave dhe Ministria e Mirëqenies Sociale dhe Rinisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

